Diari Oficial de la Generalitat Valenciana


Sumari del DOGV 9765, del 12-01-2024 (2024/12)

Anunci d'aprovació del projecte d'expropiació per a l'ampliació de la parcel·la escolar del CEIP Francesc Roca i Alcaide.
-------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12


Data del document
:   28-12-2023

Organisme emissor
:   Ajuntament de Borriana

Tipus de document
:   Anunci

Descriptors 

:   * pla d'urbanisme
    * administració local

Anunci d'aprovació del projecte d'expropiació per a l'ampliació de la parcel·la escolar del CEIP Francesc Roca i Alcaide. [2024/12]  
Acord de la Junta de Govern local, de 21 de desembre de 2023, pel qual aprova el Projecte d'expropiació per l'ampliació de la parcel·la escolar del Col·legi d'Educació Infantil i Primària Francesc Roca i Alcaide (exp. 10513/22).  
  
«Vistes les actuacions que consten en l'expedient núm. 10988/2022, tramitat amb vista a l'aprovació del Projecte d'expropiació per a l'ampliació de la parcel·la escolar del Col·legi d'Educació Infantil i Primària Francesc Roca i Alcaide, redactat per l'arquitecte municipal amb l'assistència tècnica d'Agrocertificadora, SLP, i que té per objecte determinar l'àmbit expropiable i fixar el preu just, per taxació conjunta, dels béns immobles necessaris per a escometre les obres de rehabilitació i ampliació del CEIP Roca i Alcaide, per a les quals el Ple de l'Ajuntament ha sol·licitat a la Conselleria d'Educació la delegació de competències, en el marc del Programa Edificant.  
Vist que pel Decret 2023-2536, de 15 de juny de 2023, l'Alcaldia Presidència va sotmetre a informació pública el Projecte d'expropiació per a l'ampliació de la parcel·la escolar del Col·legi d'Educació Infantil i Primària Francesc Roca i Alcaide, i va fer pública la relació de béns i drets l'expropiació dels quals es considera necessària per a l'ampliació de les instal·lacions del CEIP Francesc Roca i Alcaide.  
Vist que esta informació pública es va fer efectiva mitjançant la publicació d'un anunci en el periòdic El Mundo/Castellón al Día, de 28 de juny de 2023, i en el Diari Oficial de la Generalitat Valenciana núm. 9637, de 12 de juliol de 2023; amb la notificació a les persones propietàries i titulars de béns i drets afectats dels corresponents fulls d'apreuament a fi que pogueren formular al·legacions o una valoració contradictòria dels seus respectius drets. D'acord amb les dades del projecte, la taxació dels béns i drets afectats es resumix en el quadre següent:  
  
Vist que en el termini concedit a este efecte no s'han formulat al·legacions.  
  
Tenint en compte els fonaments de dret següents:  
Primer. Resulta d'aplicació al present procediment la normativa següent:  
- L'article 33.3 de la Constitució.  
- Text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny (articles 82.1.c, 84, 108, 109, 111 i 112).  
- Els preceptes legals sobre expropiació continguts en el Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana (d'ara en avant, TRLSRU), que són els següents, amb caràcter prioritari, articles 42 (règim de les expropiacions per raó de l'ordenació territorial i urbanística), 43 (preu just), 44 (ocupació i inscripció en el Registre de la Propietat), 45 (adquisició lliure de càrregues), 46 (modalitats de gestió de l'expropiació), 47 (règim de reversió i retaxació).  
- El Reial decret 1492/2011, de 24 d'octubre, pel qual s'aprova el Reglament de valoracions de la Llei de sòl.  
- Preceptes d'aplicació supletòria del Reial decret 1346/1976, de 9 d'abril, pel qual s'aprova el text refós de la Llei sobre règim de sòl i ordenació urbana (articles 134, 135, 137, 142, 144, 145).  
- Preceptes d'aplicació supletòria sobre expropiació per raó d'urbanisme continguts en el Reial decret 3288/1978, de 25 d'agost, pel qual s'aprova el Reglament de gestió urbanística (articles 194 a 212).  
- La Llei d'expropiació forçosa, de 16 de desembre de 1954, i el seu Reglament, aprovat per Decret de 26 d'abril de 1957.  
- Reial decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la Propietat d'actes de naturalesa urbanística.  
- Article 4.1.d de la Llei 7/1985, de 2 d'abril, reguladora de les bases de règim local.  
- L'apartat 9 de la disposició addicional segona de la Llei 9/2017, de 8 de novembre, de contractes del sector públic.  
Segon. Respecte de l'àmbit d'expropiació i la causa expropiandi o causa de l'expropiació forçosa.  
Atenent l'article 108 del text refós de la Llei d'ordenació del territori, urbanisme i paisatge (d'ara en avant, TRLOTUP), i l'article 42 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana (d'ara en avant, TRLSRU), l'aprovació dels plans implica la declaració d'utilitat pública i la necessitat d'ocupació dels béns i els drets corresponents als fins d'expropiació.  
El Pla general de Borriana es va aprovar definitivament per resolució del conseller d'Obres Públiques de la Generalitat Valenciana, de data 21 d'abril de 1995 (BOP de 30.05.1995), i les normes urbanístiques es van publicar en el BOP de 3 de juny de 1995.  
L'homologació global (adaptació) del Pla general de Borriana a la Llei 6/1994, reguladora de l'activitat urbanística (LRAU), va ser aprovada definitivament per la Comissió Territorial d'Urbanisme de Castelló en la sessió de 12 de desembre de 2003. El Pla general no està adaptat ni homologat a les previsions del TRLOTUP.  
El projecte d'expropiació identifica les parcel·les cadastrals 5922104EZ4166Z2313QE, 6276667DF0557O2364EP, 5801027BT2364K7104YG, 0053326RF6943M6946VV, 4549440QB2973K8106FQ, 3205930EM2593K0411KY com a les afectades per l'execució de les obres de rehabilitació i ampliació del CEIP Francesc Roca i Alcaide, situat al c/ Thomas Alva Edison, 1. D'estes parcel·les, les dos últimes són titularitat de l'Ajuntament de Borriana.  
  
D'acord amb el planejament vigent, estes parcel·les es classifiquen, parcialment, en sòl urbà directe, com a equipament educatiu cultural SED, i en sòl urbanitzable industrial, incloent-se en el sector (SUNP)\*NPI-5, d'acord amb la modificació puntual número 14 del Pla general de Borriana, aprovada definitivament per la Comissió Territorial d'Urbanisme de Castelló, en sessió de 2 de febrer de 2005, i text refós de la modificació aprovat pel Ple de l'Ajuntament, en sessió de 3 de març de 2005 (BOP 80, 05.07.2005).  
  
  
  
D'esta manera i d'acord amb el que s'establix en l'article 109.1 del TRLOTUP, l'Ajuntament de Borriana, com a administració actuant, està legitimat per a expropiar eixos terrenys dotacionals previstos en el Pla general per tal com la seua ocupació és necessària per a satisfer la utilitat pública de les obres projectades, tal com es justifica en el projecte d'expropiació, quedant establit l'àmbit d'expropiació i la causa expropiandi o finalitat de l'expropiació forçosa promoguda.  
  
Tercer. Respecte al procediment per a la determinació del preu just, l'article 111 TRLOTUP i l'article 43.1 del TRLSRU determinen:  
  
El preu just dels béns i drets expropiats es fixarà d'acord amb els criteris de valoració de la legislació estatal sobre el sòl mitjançant expedient individualitzat o pel procediment de taxació conjunta.  
  
El procediment tramitat és el d'expropiació per taxació conjunta, que comporta que el preu just de tots els béns i drets objecte d'expropiació s'establix en un únic expedient, per mitjà de fulls individualitzats en els quals es fixa el valor del sòl, edificacions, obres, instal·lacions i plantacions, i de fulls de preu just de totes les indemnitzacions que corresponguen.  
D'acord amb l'article 34.2.b TRLSRU, les valoracions s'entenen referides al moment d'exposició al públic del projecte d'expropiació.  
  
Quart. D'acord amb la Llei 13/2015, de 24 de juny, de reforma de la Llei hipotecària, aprovada per Decret de 8 de febrer de 1946, i del text refós de la Llei de cadastre immobiliari, i amb el Reial decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la Propietat d'actes de naturalesa urbanística; i a l'efecte de la inscripció de l'expropiació en el Registre de la Propietat, el projecte d'expropiació incorpora una representació gràfica georeferenciada de les finques, que completa la seua descripció literària, expressant les coordenades georeferenciades dels seus vèrtexs.  
Quint. L'aprovació de l'expedient de taxació conjunta legitimarà l'ocupació dels béns o drets afectats, amb el pagament o depòsit previ de l'import íntegre de la valoració establida i produirà els efectes previstos en la Llei d'expropiació forçosa.  
La taxació dels béns i drets afectats per l'expropiació ascendeix a la quantitat de 24.555,99 €, import que ha quedat retingut en l'aplicació pressupostària C.1099.07.753.39528342.6793, denominada Expropiació terrenys Serratella i altres, del pressupost de despeses, segons el núm. d'operació 978768875485, de 24 d'agost de 2023.  
Sext. El projecte d'expropiació objecte d'aprovació s'ha completat per a ajustar-se al que es disposa en la legislació hipotecària, especificant respecte de les parcel·les núm. 1 i núm. 2 la superfície objecte d'expropiació de cadascuna de les finques registrals que les conformen, així com descrivint les corresponents restes de finca matriu. Així mateix, s'ha incorporat la referència cadastral en el full de preu just de la parcel·la núm. 4, finca registral núm. 5876, constant identificada amb la referència 6184684BP9683D2951LS.  
Sèptim. L'òrgan competent per a l'adopció del present acord és l'Alcaldia Presidència, d'acord amb la disposició addicional segona de la Llei 9/2017, de 8 de novembre, de contractes del sector públic, havent d'entendre's que la competència per a l'adquisició d'immobles comprén la de l'assenyalament del preu com a part d'un procediment d'expropiació forçosa. L'Alcaldia té delegada l'adquisició de béns immobles en la Junta de Govern local, segons el Decret de delegació 2023-2852, de 8 de juliol de 2023.  
  
Per tot això, vist l'informe proposta emés per la direcció de la secció II, esta Junta de Govern local, fent ús de les facultats que legalment té conferides, acorda:  
  
Primer  
Aprovar el Projecte d'expropiació per a l'ampliació de la parcel·la escolar del Col·legi d'Educació Infantil i Primària Francesc Roca i Alcaide, en el qual s'ha incorporat un contingut complementari respecte del projecte sotmés a informació pública, que especifica en les parcel·les núm. 1 i núm. 2 la superfície objecte d'expropiació de cadascuna de les finques registrals que les conformen, i descriu les corresponents restes de finca matriu. Així mateix, s'ha incorporat la referència cadastral en el full de preu just de la parcel·la núm. 4, finca registral núm. 5876, constant identificada amb la referència 8907148LZ5988D1650UI.  
  
  
Segon  
Aprovar definitivament la relació de béns i drets afectats per l'expropiació:  
  
Tercer  
Notificar el present acord a les persones interessades propietàries i titulars de béns i drets que figuren en l'expedient, i donar trasllat dels corresponents fulls d'apreuament aprovats.  
  
Quart  
Publicar la present resolució en el Diari Oficial de la Generalitat Valenciana i en el Butlletí Oficial de la Província de Castelló.  
  
Quint  
Si escau, traslladar l'expedient al Jurat Provincial d'Expropiació Forçosa per a la fixació del preu just de les parcel·les les persones propietàries de les quals impugnen davant eixe òrgan la valoració continguda en el full d'apreuament que s'aprova, d'acord amb el que es preveu en l'article 112 del TRLOTUP.  
  
Sext  
Contra el present acord, que posa fi a la via administrativa en totes aquelles qüestions que no versen sobre el contingut valoratiu de les finques expropiades, les persones interessades podran interposar, en el termini d'un mes a partir de l'endemà de la notificació, un recurs potestatiu de reposició davant l'òrgan que el dicta o, en el termini de dos mesos, un recurs contenciós administratiu davant el jutjat d'aquesta jurisdicció de Castelló de la Plana, de conformitat amb el que es disposa en els art. 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'art. 8 de la Llei 29/1998, de 13 de juliol, reguladora de la jurisdicció contenciosa administrativa. Això sense perjudici que puguen utilitzar altres recursos si ho estimen oportú.»  
  
Borriana, 28 de desembre de 2023.- L'alcalde president: Jorge Monferrer Daudí.